ການຫລັ່ງໄຫລ ໄປເຮັດວຽກຢູ່ໄທ ຂອງຊາວ ຊົນນະບົດລາວ ຍັງບໍ່ມີທ່າທີວ່າ ຈະຫຼຸດລົງ ເລີຍ
ໃນສົກປີ 2019 ນີ້ ມີຄົນລາວ ທີ່ໄປອອກແຮງງານຢູ່ປະເທດໄທທັງໝົດ 71,000 ຄົນໃນນັ້ນມີຄົນງານທີ່ໄດ້ຈົດ ທະບຽນຖືກຕ້ອງຕາມກົດໝາຍມີ 46,000 ຄົນ ແລະຈໍານວນຍັງບໍ່ໄດ້ຈົດທະບຽນໃຫ້ຖືກຕ້ອງ 25,00ຄົນ,
ເຖິງແມ່ນວ່າຈະພົບອຸປະສັກ ແລະຄວາມສ່ຽງຕ່າງໆນາໆ ເຊັ່ນພົບອຸປະຕິເຫດໃນທ້ອງ ຖະໜົນ, ຖືກໂກງເງິນຄ່າແຮງງານ ແລະອື່ນໆກໍຕາມ, ຊາວໜຸ່ມລາວທັງຍິງ ແລະຊາຍ ໂດຍສະເພາະແມ່ນພວກທີ່ຢູ່ໃນເຂດຊົນນະບົດ ທີ່ບໍ່ໄດ້ຮັບການສຶກສາສູງ ແລະຄອບຄົວ ຂາດເຂີນກໍຍັງດົ້ນດັ້ນໄປຫາວຽກ ເຮັດຢູ່ປະເທດໄທຢູ່ເປັນຈໍານວນຫລວງຫລາຍ ດ້ວຍ ເຫດໃດຈຶ່ງ ເປັນເຊັ່ນນັ້ນ? ກິ່ງສະຫວັນມີລາຍລະອຽດເລື້ອງນີ້ ມາສະເໜີທ່ານອັນດັບຕໍ່ ໄປ ໃນສົກປີ 2019 ນີ້ ມີຄົນລາວ ທີ່ໄປອອກແຮງງານຢູ່ປະເທດໄທທັງໝົດ 71,000 ຄົນ ໃນນັ້ນມີຄົນງານທີ່ໄດ້ຈົດທະບຽນຖືກຕ້ອງຕາມກົດໝາຍມີ 46,000 ຄົນ ແລະຈໍານວນ ຍັງບໍ່ໄດ້ຈົດທະບຽນໃຫ້ຖືກຕ້ອງ 25,00ຄົນ, ອີງຕາມຂໍ້ມູນຢູ່ໃນເວັບໄຊທ໌ www labour in Thailand ລົງວັນທີ 06 ສິງຫາ, 2019 ຕົວເລກນີ້ ສະແດງໃຫ້ເຫັນວ່າຜູ້ອອກແຮງ ງານໂດຍສະເພາະແມ່ນ ຊາວໜຸ່ມໃນເຂດຊົນນະບົດຈຳນວນຫລວງຫລາຍໄດ້ລັກລອບ ໄປ ເຮັດວຽກຢູ່ໄທຢ່າງຜິດກົດໝາຍແບບບໍ່ມີຄວາມຢ້ານກົວແຕ່ຢ່າງໃດ ເຖິງແມ່ນວ່າ ພວກເຂົາເຈົ້າຈະຮູ້ຂ່າວຄາວຫຼາຍອັນທີ່ເປັນໜ້າຢ້ານກົວ ເຊັ່ນ ເຫດການ ຖືກລົດຕໍາກັບລົດຕູ້ທີ່ຂົນສົ່ງແຮງງານຄົນລາວ ໃນຕົ້ນເດືອນ ຜ່ານມາ ທີ່ຈັງຫັວດສະ ແກ້ວ ຊຶ່ງເຮັດໃຫ້ກໍາມະກອນລາວ ເສຍຊີວິດ 10 ຄົນ ແລະ ບາດເຈັບຈໍານວນໜຶ່ງໃນ ຂະນະທີ່ພວກເຂົາເຈົ້າຂີ່ລົດມຸ້ງໜ້າໄປຫາຊາຍແດນລາວກັບໄທ ເພື່ອໄປຕໍ່ໜັງສືຜ່ານ ແດນ ແລະລວມ ທັງບັນດາຂ່າວ ຮ້າຍຈາກການຖືກຕົວະຍົວະຫຼອກລວງຂອງນາຍໜ້າ ເພື່ອເອົາໄປຂາຍບໍລິ ການ, ຕະຫລອດເຖິງການ ຖືກນາຍຈ້າງຂົດຂີ່ຂົ່ມເຫັງ ຢູ່ເປັນປະ ຈໍາກໍຕາມ ໂດຍລວມແລ້ວເຫັນວ່າ ການໜີໄປອອກແຮງງານຢູ່ໄທ ແມ່ນຍັງໄດ້ຮັບຄວາມ ນິຍົມກັນຫລາຍຢູ່ ເມື່ອເບິ່ງຈາກສະຖິຕິຢູ່ໃນເວັບໄຊທ໌ Statista ຊຶ່ງເປັນອົງການຄົນຄວ້າສາກົນ ທີ່ມີສຳນັກງານ ຕັ້ງຢູ່ນະຄອນຮຳບວກ, ປະເທດເຢຍຣະມັນ, https://www statista com/statistics/808758/unemployment-rate-in-laos/ ເຫັນວ່າອັດຕາໄພຫວ່າງງານໃນລາວ ນັບແຕ່ປີ 1998 ເຖິງປີ 2019 ຈະມີທ່າອ່ຽງຫລຸດລົງກໍຕາມ ເຊັ່ນເມື່ອທຽບໃສ່ປີ 2017 ອັດຕາຫວ່າງງານ ໃນປີ 2018 ໃນລາວ ແມ່ນຫລຸດລົງຈາກ 0 65 ເປີເຊັນ ມາເປັນ0 61 ເປີເຊັນ ຊຶ່ງມີອັດຕາໃກ້ ຄຽງກັນກັບອັດຕາຫວ່າງງານໃນໄທ ຄື 0 67 ເປີເຊັນໃນ 2018 ຕົວເລກນີ້ ສະແດງໃຫ້ເຫັນວ່າ ອັດຕາຂອງຄົນຂາດວຽກເຮັດງານຢູ່ໃນໄທກໍບໍ່ໄດ້ແຕກຕ່າງກັນກັບຢູ່ລາວຫລາຍປານ ແຕ່ວ່າ ຄົນລາວໂດຍສະເພາະແມ່ນຊາວຊົນນະບົດທີ່ດ້ອຍໂອກາດໃນການສຶກສາກໍຍັງພາກັນຫລັ່ງ ໄຫລໄປຊອກຫາວຽກເຮັດງານທຳຢູ່ໃນປະເທດເພື່ອນບ້ານແຫ່ງນັ້ນຢູ່ ທັງນີ້ກໍຍ້ອນວ່າຄ່າຄອງຊີບຢູ່ໃນລາວສູງ ແຕ່ສະພາບເສດຖະກິດໂດຍທົ່ວໄປແລ້ວບໍ່ເອື້ອອໍາ ນວຍໂອກາດໃຫ້ມີວຽກເຮັດງານທໍາສຳລັບເຂົາເຈົ້າຢ່າງພຽງພໍ ແລະໃຫ້ຄ່າແຮງງານຕ່ຳ, ດັ່ງທີ່ ນາງຈ່ອຍ, ລູກສາວຂອງບ້ານຫລານເມືອງຂອງຊາວບ້ານຄີລີ, ເມືອງຊະນະສົມບູນ, ແຂວງຈໍາ ປາສັກ ທີ່ເຮັດວຽກເປັນພະນັກງານປະຈໍາໂຮງພິມ ແຫ່ງນຶ່ງໃນນະຄອນຫລວງບາງກອກທີ່ໄດ້ໃຫ້ ການສໍາພາດກັບວີໂອເອເວົ້າວ່າ: ” ເມື່ອເບິ່ງຂໍ້ມູນຢູ່ໃນເວັບໄຊທ໌ຂອງເສດຖະກິດການຄ້າ ຫລື Trading Economics https://tradingeconomics com/thailand/labour-costs ກໍເຫັນວ່າຄ່າແຮງ ງານຕໍ່າສຸດໃນໄທແມ່ນ 325 ບາດຕໍ່ມື້ ຊຶ່ງເທົ່າກັບປະມານ 10 5 ໂດລາ ແຕ່ວ່າຄ່າ ແຮງງານຕໍ່າສຸດໃນລາວແມ່ນ 123 ບາດຕໍ່ມື້ ຊຶ່ງເທົ່າກັບປະມານ 3 97 ໂດລາ ດ້ວຍເຫດນີ້ຈຶ່ງເຮັດໃຫ້ຊາຍໜຸ່ມຍິງສາວລາວ ໂດຍສະເພາະພວກທີ່ຢູ່ໃນເຂດຊົນນະບົດ ທີ່ ບໍ່ມີໂອກາດໄດ້ ຮັບການສຶກສາສູງໄປຊອກຫາເຮັດວຽກຢູ່ໄທ ນອກຈາກການໃຫ້ຄ່າແຮງງານຕໍ່າແລ້ວ ບັນດາເຈົ້າຂອງບໍລິສັດ ຫຼືນາຍຈ້າງຢູ່ລາວ ບາງຄົນກໍ່ບໍ່ໄດ້ປະຕິບັດຕາມລະບຽບກົດໝາຍແຮງງານຢ່າງເຄັ່ງຄັດ ໃນຂະນະທີ່ເຈົ້າ ໜ້າທີ່ຂອງລັດເອງ ກໍຍັງມີທ່າທີຖືເບົາຕໍ່ການຮ້ອງຮຽນຂອງຜູ້ອອກແຮງງານ ກໍຄືເວ ລາເຂົາເຈົາຂໍຮ້ອງໃຫ້ລົງໄປກວດກາພວກເຈົ້າໜ້າທີ່ ກໍບໍ່ໄດ້ປະຕິບັດຕາມການຮ້ອງ ຂໍໃຫ້ທັນກັບສະພາບການແຕ່ຢ່າງໃດ ທັງນີ້ ກໍເພາະວ່າ ໂດຍສ່ວນໃຫຍ່ແລ້ວພວກ ເພິ່ນມັກຢ້ານກົວຕໍ່ອິດທິພົນຂອງພວກ ທີ່ມີ ອໍານາດເຂົ້າມາຫຍຸ້ງກ່ຽວນໍາ ດັ່ງຄໍາເຫັນ ຂອງເຈົ້າໜ້າທີ່ຜູ້ປົກປ້ອງແຮງງານ ສູນກາງທ່ານນຶ່ງທີ່ກ່າວຜ່ານທາງໂທລະສັບວ່າ: ຕໍ່ສະພາບການນີ້ ທ່ານບອກວ່າມັນມີ ລັກສະນະ ສະນັ້ນ ທ່ານໃຫ້ຄໍາເຫັນວ່າ ສະຫຼຸບແລ້ວ ການອອກໄປຊອກຫາວຽກເຮັດງານທໍາຢູ່ປະເທດໄທ ຂອງຊາວຊົນນະ ບົດ ຍັງບໍ່ມີທ່າທີວ່າຈະຫຼຸດລົງໄດ້ງ່າຍ ເຖິງແມ່ວ່າພວກເຂົາຈະໄດ້ຮັບຄວາມສ່ຽງໃນ ຫຼາຍດ້ານກໍຕາມ ທັງນີ້ ກໍເປັນຍ້ອນຫລາຍປັດໄຈ ເປັນຕົ້ນແມ່ນຄ່າແຮງງານໃນລາວ ຍັງຕໍ່າກວ່າປະເທດເພື່ອນບ້ານ ແລະການເອົາລັດເອົາປຽບຂອງນາຍຈ້າງຕໍ່ລູກຈ້າງ ໃນລາວ ຍັງມີຢູ່ເລື້ອຍມາ ຂະນະທີ່ທາງການລາວກໍບໍ່ໄດ້ເອົາໃຈໃສ່ກວດກາຢ່າງເຂັ້ມ ງວດ ຫລືຕອບສະໜອງຕໍ່ຄຳຮ້ອງຂໍຂອງລູກຈ້າງຢ່າງທ່ວງທັນເວລາ